Nano motors
నానో ప్రాజెక్టు టాటామోటార్స్‌కు ఆర్థికభారం!
ముంబై, డిసెంబరు 14: టాటామోటార్స్‌ స్వతంత్ర డైరెక్టర్‌గా నానో చిన్నకారు కొనసాగింపు వల్ల కంపెనీకి ఆర్థిక నష్టం భారీగా ఎదురవుతున్నదని ఈ ప్రాజెక్టు కొనసాగింపునకు వ్యతిరేకించడం వల్లనే రతన్‌ టాటా తనతో విభేధిస్తున్నారని నుస్లీవాడియా వెల్ల డించారు. నానో ప్రాజెక్టువల్ల వేలాది కోట్ల రూపా యలు టాటామోటార్స్‌కు నష్టం వాటిల్లిందని వాటా దారులకు వాడియా లేఖలు రాసారు. ఈనెల 22వ తేదీ టాటామోటార్స్‌ప్రత్యేక సమావేశం జరుగనున్న నేపథ్యంలో వాడియా వాటాదారులకు రాసిన లేఖ లు కీలకం అయ్యాయి. ప్రాథమికంగా ఈ కారును లక్ష రూపాయలకే విక్రయించాలని తలపోసారని, 2008లో ప్రారంభించారని అప్పటినుంచి టాటా మోటార్స్‌కు ఆర్థికనష్టాలు పెరిగిపోయాయని కారు ధరను 2.25 లక్షలకు పెంచినా అదేపరిస్థితి నెల కొన్నదని వాడియా తనలేఖలో వివరించారు.
నానో ప్రతికారు విక్రయంవల్ల కంపెనీకి ఒరిగిందేమీలేద న్నారు. వాణిజ్యపరంగా విఫలం అయిన తర్వాత ఈ ప్రనాజెక్టు కొనసాగించడాన్ని వ్యతిరేకించానని అదే రతన్‌టాటాకు నచ్చలేదన్నారు. ముందు ఈ నానోకార్లు 2.5 లక్షల కార్డు ఉత్పత్తికి పెట్టుబడులు ప్రణాళిక ఖరారయిందని, అయితే 2015-16లో ఈ కార్ల ఉత్పత్తి 20వేలకు మించిలేదని ప్రస్తుతం ఇంకా తక్కువగానే ఉందని నుస్లీవాడియా రతన్‌ టాటాను పరోక్షంగా విమర్శించారు. అంతేకాకుండా టాటామోటార్స్‌ కంపెనీపై కూడా ప్రతికూల సెంటిమెంట్‌ పెంచింద న్నారు. టాటామోటార్స్‌లో 18 ఏళ్లపాటు స్వతంత్ర డైరెక్టర్‌గా పనిచేసానని తన ప్రవర్తన తీరు అప్పటినుంచి టాటాసన్స్‌కు తెలియనిదికాదని ఆయన అన్నారు. టాటాసన్స్‌, తాత్కాలిక ఛైర్మన్‌ కావాలనే తనకు నోటీసు ఇచ్చారని, కుట్రపూర్తిలక్ష్యాల తోనే తనను టాటామోటార్స్‌ బోర్డు నుంచి తప్పించే లక్ష్యంతోనే నోటీస్‌ ఇచ్చారన్నారు. వారి లక్ష్యం చెల్లదని, స్వార్ధంతో కూడుకున్నదిగా భావిస్తున్న ట్లు వాడియా వాటాదారులకు లేఖ రాస్తూ తనకు మద్దతునివ్వాలని కోరా రు. టాటామోటార్స్‌లో 26.51శాతం వాటాలు టాటాసన్స్‌కు ఉన్నాయి. గత నెలలోనే టాటామోటార్స్‌ అత్యవసర సర్వసభ్యసమావేశం నిర్వహించాలని, సైరస్‌ మిస్త్రీ, నుస్లీవాడియాలను బోర్డునుంచి తొలగించేందుకు తీర్మా నం ప్రతిపాదించాలని సూచించిన సంగతి తెలిసిందే.